**ПРОТОКОЛ № 6**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 14.02.2023 г.**

/чрез видеоконферентна връзка/

Присъстват: Огнян Дамянов, Евгени Иванов, Стефан Петров, Наталия Василева, Аксиния Матосян, Емилия Пенева, Ваня Дойчева, Петя Маринова и Надя Загорова

Отсъстват: Светлана Бошнакова, Пламен Найденов и Ирина Апостолова

На заседанието присъстват: Петя Тянкова – директор на дирекция „Атестиране на прокурори и следователи“, Полина Петкова - началник отдел „Атестиране на прокурори и следователи“ и Мария Василева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 19 - т. 22

РАЗНИ

1. Предложение от административния ръководител на Районна прокуратура - Бургас за назначаване на Мариана Георгиева Калудова - прокурор в Районна прокуратура - Бургас, на длъжност „заместник на административния ръководител - заместник-районен прокурор" на Районна прокуратура - Бургас.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Мариана Георгиева Калудова - прокурор в Районна прокуратура - Бургас на длъжност „заместник на административния ръководител - заместник-районен прокурор" на Районна прокуратура - Бургас, с ранг „прокурор в ОП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

1.2. ВНАСЯ предложението в заседанието на Прокурорската колегия на ВСС, насрочено на 15.02.2023 г., за разглеждане и произнасяне.

2. Предложение от административния ръководител на Районна прокуратура - Смолян за оптимизиране щатната численост на органа и назначаване на Веселина Радкова Николова – прокурор в Районна прокуратура – Пловдив, на длъжност „заместник на административния ръководител - заместник-районен прокурор“ на Районна прокуратура - Смолян.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, трета щатна длъжност "заместник на административния ръководител - заместник-районен прокурор" на Районна прокуратура – Смолян чрез трансформиране на 1 (една) свободна длъжност „прокурор" от щата на органа в 1 (една) щатна длъжност "заместник на административния ръководител - заместник-районен прокурор", считано от датата на вземане на решението.

2.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Веселина Радкова Николова - прокурор в Районна прокуратура - Пловдив на длъжност „заместник на административния ръководител - заместник-районен прокурор" на Районна прокуратура - Смолян, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

2.3. ВНАСЯ предложенията в заседанието на Прокурорската колегия на ВСС, насрочено на 15.02.2023 г., за разглеждане и произнасяне.

3. Декларация на адвокатите от Адвокатска колегия – Стара Загора, приета на редовно годишно Общо събрание на Адвокатска колегия – Стара Загора, проведено на 28.01.2023 г.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРИЕМА за сведение декларацията на адвокатите от Адвокатска колегия – Стара Загора, приета на редовно годишно Общо събрание на Адвокатска колегия – Стара Загора, проведено на 28.01.2023 г.

4. Извлечение от решение на комисия „Бюджет и финанси“ от 01.02.2023 г. относно решение на Министерски съвет № 70/27.01.2023 г. за бюджетната процедура за 2024 г.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРИЕМА изготвената информация в изпълнение на решение на комисия „Бюджет и финанси“ на Висшия съдебен съвет по протокол № 4/01.02.2023 г., във връзка с 3-годишната бюджетна прогноза за периода 2024-2026 г.

4.2. Изпраща изготвената информация, ведно с приложенията, на комисия „Бюджет и финанси“ на Висшия съдебен съвет, по компетентност.

5. Обсъждане на анализ на законодателната уредба по чл. 234 от ЗСВ и на съдебната практика.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ОТЛАГА т. 5 за следващо заседание на Комисията.

6. Връчване на отличия на основание чл. 303 от Закона за съдебната власт.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА **ВРЪЧИ** отличие **„личен почетен знак първа степен-златен“** на:

**6.1.1. Константин Славейков Тачев** – освободен на основание чл. 160, във връзка с чл. 165, ал. 1, т. 1 от ЗСВ, от заеманата длъжност „прокурор“ в Окръжна прокуратура – Стара Загора, с ранг „прокурор във ВКП и ВАП“, считано от 6 февруари 2023 г.**;**

**6.1.2. Марио Георгиев Василев** – освободен на основание чл. 160, във връзка с чл. 165, ал. 1, т. 1 от ЗСВ, от заеманата длъжност „прокурор“ във Върховна касационна прокуратура, с ранг „прокурор във ВКП и ВАП“, считано от 13 февруари 2023 г.

***МОТИВИ:*** *Във връзка с Правилата за определяне на условията, реда и критериите за поощряване на съдии, прокурори и следователи, приети с решение на Висшия съдебен съвет (ВСС) по пр. № 1/10.01.2013 г., т. 7, изменени и допълнени с решение на Пленума на ВСС по пр. № 39/30.11.2017 г., т. 47, изм. и доп. с решение на Пленума на ВСС по пр. № 31/27.10.2022 г., т. 1 и съгласно решения на Прокурорската колегия (ПК) на ВСС по пр. № 2/25.01.2023 г., т. 15, т. 17 и т. 19, и по пр. № 3/01.02.2023 г., т. 14, предстои да бъдат връчени отличия по реда на чл. 303 от ЗСВ на следните лица:*

1. **Константин Славейков Тачев** - с решения на ПК по пр. № 2/25.01.2023 г., т. 15.1, **поощрен** на основание чл. 303, ал. 2, т. 2, б.“а“, във връзка с чл. 304, ал. 1 от ЗСВ, с **отличие „личен почетен знак първа степен - златен“**,и по т. 16освободен на основание чл. 160, във връзка с чл. 165, ал. 1, т. 1 от ЗСВ, от заеманата длъжност „прокурор“ в Окръжна прокуратура – Стара Загора, с ранг „прокурор във ВКП и ВАП“, считано от 6 февруари 2023 г.;

***Забележка****: Съгласно решение на ПК по пр. № 2/25.01.2023 г., т. 15.2, бе отправена покана към г-н Тачев, с оглед връчване на отличието му на последното заседание на Колегията през м. февруари 2023 г., като същият потвърди своето присъствие.*

**2.****Силвия Атанасова Антова-Рангелова** - с решения на ПК по пр. ПК пр. № 2/25.01.2023 г., т. 17.1, **поощрена** на основание чл. 303, ал. 2, т. 1, във връзка с чл. 304, ал. 1 от ЗСВ, с **отличие** „**служебна благодарност и грамота“**,и по т. 18 освободена на основание чл. 160, във връзка с чл. 165, ал. 1, т. 1 от ЗСВ, от заеманата длъжност „прокурор“ в Софийска районна прокуратура, с ранг „прокурор във ВКП и ВАП“, считано от 10 февруари 2023 г.;

***Забележка****: Съгласно решение на ПК по пр. № 2/25.01.2023 г., т. 17.2, бе отправена покана към г-жа Антова, с оглед връчване на отличието ѝ на последното заседание на Колегията през м. февруари 2023 г., като същата изрази желание, отличието да ѝ бъде връчено от административния ръководител на СРП.*

1. **Маргарита Георгиева Георгиева** – прокурор в Окръжна прокуратура – Шумен, с ранг „прокурор във ВКП и ВАП“, с решение на ПК по пр. № 2/25.01.2023 г., т. 19.1, **поощрена** на основание чл. 303, ал. 3, т. 2, във връзка чл. 304, ал. 1 от ЗСВ, с „**предметна награда - плакет“**;

***Забележка****: Съгласно решение на ПК по пр. № 2/25.01.2023 г., т. 19.2, бе отправена покана към г-жа Георгиева, с оглед връчване на наградата ѝ на последното заседание на Колегията през м. февруари 2023 г., като същата изрази желание, наградата да ѝ бъде връчена от административния ръководител на ОП – Шумен.*

1. **Марио Георгиев Василев** - с решения на ПК пр. № 3/01.02.2023 г., т. 14.1, **поощрен** на основание чл. 303, ал. 2, т. 2, б.“а“, във връзка с чл. 304, ал. 1 от ЗСВ, **с отличие „личен почетен знак първа степен - златен“**,и по т. 15освободен на основание чл. 160, във връзка с чл. 165, ал. 1, т. 1 от ЗСВ, от заеманата длъжност „прокурор“ във Върховна касационна прокуратура, с ранг „прокурор във ВКП и ВАП“, считано от 13 февруари 2023 г.

***Забележка****: Съгласно решение на ПК по пр. № 3/01.02.2023 г., т. 14.2, бе отправена покана към г-н Василев, с оглед връчване на отличието му на последното заседание на Колегията през м. февруари 2023 г., като същият потвърди своето присъствие.*

6.2. ВНАСЯ предложението в заседанието на Прокурорската колегия на ВСС, насрочено за 01.03.2023 г., за разглеждане и произнасяне.

ВЪЗРАЖЕНИЕ

7. Възражение от Явор Павлинов Йорданов - прокурор в Районна прокуратура - Варна, срещу изготвена комплексна оценка от атестиране за придобиване статут на несменяемост.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ИЗСЛУША, на основание чл. 205, ал. 2 от ЗСВ, Явор Павлинов Йорданов - прокурор в Районна прокуратура-Варна, поради постъпило възражение срещу изготвената му комплексна оценка от атестиране за придобиване статут на несменяемост „МНОГО ДОБРА".

7.2. КАНИЯвор Павлинов Йорданов - прокурор в Районна прокуратура-Варна, в заседанието на Прокурорската колегия на Висшия съдебен съвет, насрочено за 15.03.2023 г., в 13:30 часа, за изслушване.

7.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ възражението на Явор Павлинов Йорданов - прокурор в Районна прокуратура-Варна.

*Мотиви: Прокурор Явор Йорданов е подал възражение срещу приетата от Комисията по атестирането и конкурсите комплексна оценка „Много добра" от атестиране за придобиване статут на несменяемост. Намира за твърде краен и несправедлив извода на КАК, че не може да постави максимална оценка по критерия в Част IV, т. 1 от ЕФА - „Правни познания и умения за прилагането им". Счита, че липсва задълбочен качествен анализ на прокурорската работа, тъй като редица детайлни обстоятелства са останали необсъдени от КАК. В тази връзка посочва конкретно пр.пр.№№ 14187/2017 г., 153/2019 г. и 15073/2018 г. Изразява становище, че постановеното по тях спиране на наказателно производство, с правно основание чл.244 ал.1 т.2 НПК, не е следвало да се отменя от съда. Изтъква, че при част от отменените актове, производствата впоследствие са се развили така, че отново са приключили с идентичен на първоначалния акт. Посочва, че цялостният анализ, извършен по критерия в Част IV, т. 1 от ЕФА оставя чувството, че се извършва формално отчитане на статистическите данни, без да се навлиза в детайл в осъществяваната прокурорска работа и нейното качество, което е предпоставка за ниско качество на правосъдието и липса на мотивация.*

*Комисията по атестирането и конкурсите, след запознаване с депозираното писмено възражение, повторно разглеждане на данните, отразени в ЕФА, и приложените към атестационната преписка актове и материали, счита същото за неоснователно по следните съображения:*

*„Способност за прилагане на закона и съдебната практика“ е показател от критерия в Част IV, т. 1 от ЕФА „Правни познания и умения за прилагането им“. Този критерий е качествен по своята същност и предполага оценката да се формира след анализ, както на съотношението между количествените показатели, така и въз основа на обективираните професионални умения при обосноваването на прокурорските актове и съобразяването им със съдебната практика. Наличието на немалък брой отменени актове по досъдебни производства (7 броя) е причината да се намали с една единица оценката по общия критерий „Правни познания и умения за прилагането им“, който се основава най-вече на броя потвърдени и отменени актове и основанията за това. Същевременно КАК отчита и 3 броя отменени актове по преписки, като по този начин отменените актове стават общо 10 броя.*

*Преобладаващото отменително основание при преписките е свързано с непълнота на извършената проверка и неправилно позоваване на определени текстове, довела до неизяснена в цялост фактическа обстановка и неправилни правни изводи и в крайна сметка – до незаконосъобразност на съответния прокурорски акт; или на непълнота на доказателствата при разследването и неправилно приложение на материалния закон. Тук следва да се отбележи, че по две от преписките, които са били отменени, впоследствие по едната е образувано досъдебно производство, а по другата - прокурор от ОП-Варна е образувал досъдебно производство, а атестираният магистрат е внесъл обвинителен акт в РС-Варна, както и, че по* *едно от досъдебните производства, по което е било отменено постановлението за прекратяването му, след извършване на допълнителни действия по разследването е бил внесен ОА.*

*По отношение на изложеното във възражението становище от прокурор Йорданов по пр.пр.№№ 14187/2017 г., 153/2019 г. и 15073/2018 г., следва да се отбележи, че в производството по атестиране, КАК не може да подлага на анализ правилността на съдебни актове, а само да съобрази констатираното в тях. Въпреки изразеното от атестирания магистрат несъгласие с изложените от съда мотиви, това не променя съществото на съдебните актове, чрез които се постановява, че даден прокурорски акт е незаконосъобразен. За прецизност следва да се отбележи, че единствено по пр.пр.№ 14187/2017 г. има частично основание да се счете, че решението на съда за отмяна на акта за спиране на досъдебното производство не е съобразено с изготвената тройна комплексна съдебно-психиатрична експертиза на пострадалия (жалбоподателя), от заключението на която е установено, че същият страда от налудно разстройство, което не му позволява да възприема правилно фактите и обстоятелствата, свързани с предмета на неговата жалба, но следва да се има предвид, че това е преценка на РС-Варна.*

*Направеното от атестирания магистрат възражение, че отменените актове в по-голямата си част са приключили по начин аналогичен на първоначалния, не може да омаловажи установените различни нарушения по отменените актове, които обективно илюстрират способността на магистрата за прилагане на закона и съдебната практика. Допуснатите пропуски не могат да бъдат заместени или санирани с последващи обстоятелства, които се явяват ирелевантни за качеството на първоначално постановените актове.*

*На следващо място, във възражението прокурор Йорданов посочва, че не споделя „…мотивите на КАК, че от броя на необжалваните прокурорски актове не може да бъде направен извод за много добри правни познания и умения на атестирания…“. Такива мотиви КАК не е изложила. Необжалваните актове са предмет на разглеждане при оценяването по критерия в Част V, т. 4 на ЕФА „Брой необжалвани прокурорски актове…“, където е поставена максимална оценка „5“, а не по критерия в Част IV, т.1 от ЕФА.*

*Отбелязаните във възражението брой произнесени актове по отделните надзори и липсата на произнасяния извън законовите срокове, са относими към критерия в Част IV, т.3 на ЕФА „Умение за оптимална организация на работата“, където на магистрата също е поставена максимална оценка „5“.*

*Намаляването на оценката само с една единица и само по един критерий не може да бъде повод за демотивиране. Същото отразява справедливо допуснатите слабости, които категорично не опровергават цялостната много висока оценка на проявения от прокурор Йорданов професионализъм.*

*В допълнение, следва да се вземе предвид, че като цяло, има известно отстъпление от резултатите от предходното атестиране. При проведеното предварително атестиране (за период 04.07.2017 г. - 30.04.2019 г.) е определена максимална оценка „5" по всички критерии, но не може да бъде пренебрегнато обстоятелството, че немалка част от отменените актове (8 бр. от общо 10 бр.) са през периода, следващ предварителното атестиране. Освен това, Комисията изхожда от разбирането за важните правни последици, които законът свързва с придобиването статут на несменяемост, като отчита и натрупания вече професионален опит, а оттук и по-голямата взискателност към работата на магистрата.*

*С оглед изложеното по-горе, КАК предлага на Прокурорската колегия на ВСС да остави без уважение възражението в Част IV, т. 1 „Правни познания и умения за прилагането им" и да приеме комплексна оценка „МНОГО ДОБРА" - 4.81 на Явор Павлинов Йорданов - прокурор в Районна прокуратура-Варна.*

7.4. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ атестиране за придобиване статут на несменяемост на Явор Павлинов Йорданов - прокурор в Районна прокуратура-Варна.

7.5. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1, във връзка с чл. 205, ал. 4, т. 1 от ЗСВ предложената комплексна оценка от атестирането „МНОГО ДОБРА" на Явор Павлинов Йорданов - прокурор в Районна прокуратура-Варна.

7.6. ПРЕДЛАГА НА ПРОКУРОРСКАТА КОЛЕГИЯ НА ВСС, Явор Павлинов Йорданов - прокурор в Районна прокуратура-Варна, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

7.7. ВНАСЯ предложението в заседанието на Прокурорската колегия на ВСС, насрочено за 15.03.2023 г., за разглеждане и произнасяне.

ЕДИННИ ФОРМУЛЯРИ

8. Извънредно атестиране на Радослав Николаев Косев – прокурор в Окръжна прокуратура - Велико Търново.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Радослав Николаев Косев – прокурор в Окръжна прокуратура - Велико Търново.

8.2. Предоставя, на основание чл. 205, ал. 1 от ЗСВ, на Радослав Николаев Косев – прокурор в Окръжна прокуратура - Велико Търново, резултатите от атестирането за запознаване.

9. Извънредно атестиране на Светлозар Николаев Чераджийски – прокурор в Окръжна прокуратура - Пловдив.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1.ПРИЕМА ИЗЦЯЛО предложението на Постоянната атестационна комисия при Апелативна прокуратура – Пловдив, за комплексна оценка на Светлозар Николаев Чераджийски – прокурор в Окръжна прокуратура - Пловдив.

9.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Светлозар Николаев Чераджийски – прокурор в Окръжна прокуратура - Пловдив.

9.3. Предоставя, на основание чл. 205, ал. 1 от ЗСВ, на Светлозар Николаев Чераджийски – прокурор в Окръжна прокуратура - Пловдив, резултатите от атестирането за запознаване.

10. Извънредно атестиране на Миглена Кирилова Митрева-Тодорова – прокурор в Районна прокуратура – Монтана.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1.ПРИЕМА ИЗЦЯЛО предложението на Постоянната атестационна комисия при Апелативна прокуратура – София, за комплексна оценка на Миглена Кирилова Митрева-Тодорова – прокурор в Районна прокуратура – Монтана.

10.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Миглена Кирилова Митрева-Тодорова – прокурор в Районна прокуратура – Монтана.

10.3. Предоставя, на основание чл. 205, ал. 1 от ЗСВ, на Миглена Кирилова Митрева-Тодорова – прокурор в Районна прокуратура – Монтана, резултатите от атестирането за запознаване.

11. Извънредно атестиране на Албена Истилиянова Рачева – прокурор в Софийска градска прокуратура.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Албена Истилиянова Рачева – прокурор в Софийска градска прокуратура.

11.2. Предоставя, на основание чл. 205, ал. 1 от ЗСВ, на Албена Истилиянова Рачева – прокурор в Софийска градска прокуратура, резултатите от атестирането за запознаване.

АТЕСТИРАНЕ

12. Извлечение от решение на Комисията по атестирането и конкурсите към Съдийската колегия на Висшия съдебен съвет по протокол № 4/06.02.2023 г., т. С-11, относно открита процедура за периодично атестиране на Велина Димитрова Пенева – съдия в Районен съд – Стара Загора, която за периода 12.06.2017 г. – 23.12.2019 г. е заемала длъжността „прокурор“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. Да се изискат от административния ръководител на Районна прокуратура – Стара Загора необходимите документи за провеждане на периодично атестиране на Велина Димитрова Пенева - съдия в Районен съд – Стара Загора, за периода 12.06.2017 г. - 23.12.2019 г., през който е заемала длъжността „прокурор“ в Районна прокуратура – Чирпан.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

13. Предложение от административния ръководител на Районна прокуратура - Перник, за повишаване на Емилия Емилова Ганева – прокурор в Районна прокуратура - Перник, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Емилия Емилова Ганева – прокурор в Районна прокуратура - Перник, на място в по-горен ранг „прокурор в ОП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

13.2. ВНАСЯ предложението в заседанието на Прокурорската колегия на ВСС, насрочено за 15.02.2023 г., за разглеждане и произнасяне.

14. Предложение от административния ръководител на Окръжна прокуратура - Кърджали, за повишаване на Росица Георгиева Георгиева – прокурор в Окръжна прокуратура - Кърджали, с ранг „прокурор в АП“, на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Росица Георгиева Георгиева – прокурор в Окръжна прокуратура - Кърджали, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

14.2. ВНАСЯ предложението в заседанието на Прокурорската колегия на ВСС, насрочено за 15.02.2023 г., за разглеждане и произнасяне.

15. Предложение от Лили Илиева Петрова – следовател във Военно-окръжна прокуратура – София, за повишаване на място в по-горен ранг „следовател в НСлС“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Лили Илиева Петрова – следовател във Военно-окръжна прокуратура – София, на място в по-горен ранг „следовател в НСлС“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

15.2. ВНАСЯ предложението в заседанието на Прокурорската колегия на ВСС, насрочено за 15.02.2023 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

16. Извънредно атестиране на Зорница Петкова Николова – прокурор в Софийска районна прокуратура.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Зорница Петкова Николова – прокурор в Софийска районна прокуратура.

16.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Зорница Петкова Николова – прокурор в Софийска районна прокуратура.

16.3. ВНАСЯ предложението в заседание на Прокурорската колегия на ВСС, насрочено за 15.02.2023 г., за разглеждане и произнасяне.

17. Извънредно атестиране на Иван Христов Перпелов – прокурор в Апелативна прокуратура – Пловдив.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Иван Христов Перпелов – прокурор в Апелативна прокуратура – Пловдив.

17.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Иван Христов Перпелов – прокурор в Апелативна прокуратура – Пловдив.

17.3. ВНАСЯ предложението в заседание на Прокурорската колегия на ВСС, насрочено за 15.02.2023 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

18. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | РП-РАЗГРАД | **Павлина Малчева Узунова** | прокурор | **Пламен Найденов** |
| **2** | ОП-СЛИВЕН | **Ваня Димитрова Белева - Терзиева** | прокурор | **Аксиния Матосян** |
| **3** | ОП-БУРГАС | **Андрей Обретенов Червеняков** | прокурор | **Емилия Пенева** |
| **4** | ОП-СЛИВЕН | **Красимир Георгиев Маринов** | прокурор | **Надя Загорова** |
| **5** | ОП-БУРГАС | **Валентина Андонова Чакърова** | прокурор | **Петя Маринова** |
| **6** | ОП-БУРГАС | **Георги Димитров Дуков** | прокурор | **Евгени Иванов** |
| **7** | ОП-БУРГАС | **Христо Кръстев Колев** | прокурор | **Аксиния Матосян** |

ДОПЪЛНИТЕЛНИ ТОЧКИ

РАЗНИ

19. Определяне на датата, часа и мястото на провеждане на писмения изпит по конкурса за първоначално назначаване на длъжност „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 44/30.11.2022 г. (oбн. ДВ бр. 96/02.12.2022 г.).

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 180, ал. 2, т. 4 от ЗСВ, датата, часа и мястото на провеждане на писмения изпит по конкурса за първоначално назначаване на длъжност „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 44/30.11.2022 г. (oбн. ДВ бр. 96/02.12.2022 г.), както следва: **дата** - 11 март 2023 г. (събота), **час** - 9.00, **място –** Софийски университет „Св. Климент Охридски“, бул. „Цар Освободител" № 15, гр. София.

19.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ решението да се обнародва в „Държавен вестник“, публикува в един централен всекидневник, както и на интернет страницата на Висшия съдебен съвет.

19.3. ВНАСЯ предложението в заседание на Прокурорската колегия на ВСС, насрочено за 15.02.2023 г., за разглеждане и произнасяне.

ЕДИННИ ФОРМУЛЯРИ

20. Извънредно атестиране на Асен Бойчев Христов – прокурор в Апелативна прокуратура – София.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Асен Бойчев Христов – прокурор в Апелативна прокуратура – София.

20.2. Предоставя, на основание чл. 205, ал. 1 от ЗСВ, на Асен Бойчев Христов – прокурор в Апелативна прокуратура – София, резултатите от атестирането за запознаване.

21. Извънредно атестиране на Мирослав Веселинов Ангелов – прокурор в Окръжна прокуратура – София.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Мирослав Веселинов Ангелов – прокурор в Окръжна прокуратура – София.

21.2. Предоставя, на основание чл. 205, ал. 1 от ЗСВ, на Мирослав Веселинов Ангелов – прокурор в Окръжна прокуратура – София, резултатите от атестирането за запознаване.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

22.Извънредно атестиране на Куман Атанасов Куманов – прокурор в Софийска градска прокуратура.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Куман Атанасов Куманов – прокурор в Софийска градска прокуратура.

22.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Куман Атанасов Куманов – прокурор в Софийска градска прокуратура.

22.3. ВНАСЯ предложението в заседание на Прокурорската колегия на ВСС, насрочено за 15.02.2023 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ